- 3.2. Izpildītājs nodrošina konkrēta pakalpojuma cenas nemainīgumu visā Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu pakalpojuma cenas paaugstināšanai. Līguma summa var tikt grozīta, palielinot vai samazinot pakalpojuma apjomu.
- 3.3. Izpildītājs iesniedz Pasūtītājam rēķinu vienu reizi mēnesī par iepriekšējā mēnesī sniegtajiem Pakalpojumiem un tas Pasūtītājam ir jāsamaksā 20 (divdesmit) darba dienu laikā no rēķina saņemšanas dienas.
- 3.4. Ja Pasūtītājs par Izpildītāja sniegtajiem Pakalpojumiem nenorēķinās Līgumā noteiktajos termiņos, tad par katru nokavēto samaksas dienu Izpildītājam ir tiesības pieprasīt no Pasūtītāja līgumsodu 0,5% apmērā no pamatparāda summas par katru kavējuma dienu, bet ne vairāk kā 10% (desmit procenti) no nenomaksātās summas.
- 3.5. Līdzēji vienojas, ka rēķins tiek sagatavots elektroniski un ir derīgs bez paraksta. Izpildītājs Pasūtītājam rēķinu no sūta uz e -pastu: \_\_\_\_\_\_\_\_\_\_\_\_.
- 3.6. Ja rēķins tiek nosūtīts uz Līgumā norādīto Pasūtītāja e - pasta adresi, tad Pasūtītājs, parakstot Līgumu, apliecina, ka e- pasta adrese ir korekta un rēķina saņemšana e - pastā nav un netiks traucēta no Pasūtītāja puses. Par e- pasta adreses izmaiņām Pasūtītājs savlaicīgi informē izpildītāju.
- 3.7. Pasūtītājs Līguma cenas samaksu veic ar pārskaitījumu uz Izpildītāja Līgumā norādīto bankas kontu. Līgumā noteiktie Pasūtītāja maksājumi tiek uzskatīti par veiktiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un banka to ir pieņēmusi izpildei.
- 4. Izpildītāja pienākumi un tiesības
- 4.1. Izpildītājam ir pienākums sniegt Pakalpojumu no 16.08.2019 . līdz 15.08.2022.
- 4.2. Izpildītājam ir pienākums ievērot paklāju maiņas grafiku un Līguma noteikumus.
- 4.3. Izpildītājam ir tiesības jebkurā laikā pārbaudīt paklāju stāvokli.
- 4.4. Ja Izpildītāja vainas dēļ tiek nokavēts Līgumā noteiktais paklāju apmaiņas termiņš, tad Izpildītājs maksā Pasūtītājam līgumsodu 0,1% apmērā no attiecīgā paklāju apmaiņas cenas par katru nokavēto dienu, bet ne vairāk kā 10% (desmit procenti) no Līguma cenas.
- 4.5. Izpildītājam ir pienākums iepazīstināt Pasūtītāju ar paklāju lietošanas noteikumiem.
- 5. Pasūtītāja pienākumi un tiesības
- 5.1. Pasūtītājam līguma darbības laikā ir tiesības palielināt vai samazināt paklāju nomas apjomu vai apmaiņas biežumu.
- 5.2. Pasūtītājam ir tiesības atkarībā no laika apstākļiem pieprasīt papildus maināmo paklāju nomu, mainīt maināmo paklāju maiņas biežumu, kā arī neveikt maināmo paklāju nomu un nomaiņu vasaras sezonā, par to rakstiski vai telefoniski paziņojot Izpildītājam ne mazāk kā 1 (vienu ) nedēļ u iepriekš.
- 5.3. Pasūtītājam ir pienākums veikt Izpildītājam samaksu par Pakalpojuma izpildi Līgumā noteiktajā kārtībā.
- 5.4. Pasūtītājam ir pienākums nepieļaut nekāda veida paklāju tīšu vai netīšu bojāšanu, pilnīgu bojāeju, vai zādzību. Ja paklāju lietošanas laikā Izpildītāja paklājiem rodas jebkāda veida bojājumi, tiek iznīcināti, vai tiek nodarīti jebkāda veida citi zaudējumi, Pasūtītājs nekavējoties par to rakstveidā ziņo Izpildītājam, ja nepieciešams, zādzību gadījumā tiesībsargājošām iestādēm un nekavējoties, bet ne vēlāk kā 5 (piecu) darba dienu laikā pēc Izpildītāja pieprasījuma un rēķina saņemšanas, samaksā Izpildītājam attiecīgā paklāju vērtību.
- 5.5. Pasūtītājam ir pienākums ievērot paklāju lietošanas noteikumus, ar kuriem Pasūtītājs ir iepazinies un tam pret tiem nav nekāda veida iebildumu.
- 6. Strīdu risināšanas kārtība
- 6.1. Jebkurš strīds, domstarpības, nesaskaņas vai prasības, kas izriet no Līguma, skar to vai tā pārkāpšanu, izbeigšanu vai spēkā neesamību jārisina pušu savstarpēju sarunu ceļā.
- 6.2. Ja pusēm neizdodas panākt mierizlīgumu 30 (trīsdesmit) dienu laikā, tad strīds tiks galīgi izšķirts Latvijas Republikas tiesā normatīvajos aktos noteiktā kārtībā.
- 7. Nepārvaramas varas apstākļi
- 7.1. Līdzēji nav atbildīgi, iestājoties nepārvaramas varas apstākļiem, tādiem kā: ugunsgrēks, dabas stihijas, karš, jebkura rakstura karadarbības, nelabvēlīgi valsts pārvaldes iestāžu akti, kā arī jebkuriem ārkārtēja rakstura apstākļiem, kurus Līdzēji nevarēja iepriekš ne paredzēt, ne novērst saprātīgiem līdzekļiem.

8